PAKALPOJUMU LĪGUMS

|  |  |  |
| --- | --- | --- |
| Jūrmala |  | 2018.gada 13.aprīlī |

VSIA „Nacionālais rehabilitācijas centrs „Vaivari””, reģistrācijas Nr.40003273900, juridiskā adrese: Asaru prospekts 61, Jūrmala, LV-2008, turpmāk tekstā - „Pasūtītājs”, kuru uz reglamenta pamata pārstāv valdes priekšsēdētāja Anda Nulle, no vienas puses, un

SIA “Irve”, reģistrācijas Nr.40003199256 juridiskā adrese:Satekles iela 5/7, Rīga, LV-1050, turpmāk tekstā - „Izpildītājs”, kuru uz statūtu pamata pārstāv valdes priekšsēdētājs Jānis Bumbulis, no otras puses, abi kopā un katrs atsevišķi turpmāk tekstā saukti - „Puses/ puse”, pamatojoties uz iepirkuma procedūras, ID Nr. VSIA NRC „Vaivari” 2018/4, rezultātiem, noslēdz šāda satura līgumu, turpmāk tekstā „Līgums”:

1. **LĪGUMA PRIEKŠMETS**
	1. Līguma priekšmets ir ķīmiskās tīrīšanas pakalpojumu sniegšana (turpmāk – pakalpojumi) Pasūtītājam saskaņā ar Līguma 1.3.punktā noteikto grafiku (turpmāk – grafiks).
	2. Pakalpojumu veidi ir noteikti Līguma pielikumā Nr.1. Plānotais pakalpojumu apjoms Līgumā nav norādīts un Pasūtītājs izmanto pakalpojumus pēc to faktiskās nepieciešamības.
	3. Sniedzot pakalpojumus Izpildītājs uz sava rēķina nodrošina ķīmiskai tīrīšanai paredzētās pledu, spilvenu, aizkaru un paklāju savākšanu un tīro piegādi uz Pasūtītāja veļas noliktavu Jūrmalā, Asaru prospektā 61, vienu reizi mēnesī (mēneša pēdējā ceturtdienā) laikā no plkst.12:00 līdz plkst.14:00.
2. **PAKALPOJUMU KVALITĀTE**
	1. Pakalpojumu kvalitātei jāatbilst standartiem saskaņā ar Latvijas Republikā (turpmāk - LR) spēkā esošajiem normatīvajiem aktiem.
	2. Pakalpojumu sniegšanai drīkst izmatot tikai atbilstoši sertificētus un noteiktos termiņos pārbaudītus tehniskos un normatīvo aktu prasībām atbilstošus mazgāšanas un ķīmiskās tīrīšanas līdzekļus.
	3. Izpildītājs garantē pakalpojumu atbilstību Līguma 2.1. un 2.2.punkta noteikumiem, kā arī to, ka pakalpojumu sniegšanā izmantotie mazgāšanas un ķīmiskās tīrīšanas līdzekļi nenodarīs materiālus zaudējumus vai kaitējumu cilvēku veselībai.
	4. Izpildītājs garantē, ka veļas mazgāšanas process tiek organizēts atbilstoši 2016. gada 16.februāra MK noteikumu Nr. 104 „Noteikumi par higiēniskā un pretepidēmiskā režīma pamatprasībām ārstniecības iestādē” V daļas 30.punkta prasībām.
	5. Pasūtītājam ir tiesības visa Līguma izpildes laikā uz vietas klātienē apsekot pakalpojuma sniegšanas vietu, vai tiek nodrošināta veļas mazgāšana atbilstoši nolikumā prasītajam un piedāvājumā sniegtajai informācijai.
3. **LĪGUMCENA, PAKALPOJUMU CENAS UN NORĒĶINU KĀRTĪBA**
	1. Līgumcena saskaņā ar iepirkuma procedūras rezultātiem ir 1094,95EUR (viens tūkstotis deviņdesmit četri euro un 95 centi) bez pievienotās vērtības nodokļa (turpmāk – PVN).
	2. Pakalpojumu cenas bez PVN par vienu vienību ir noteiktas Līguma pielikumā Nr.1.
	3. Samaksu par sniegtajiem pakalpojumiem Pasūtītājs veic ne vēlāk kā 30 (trīsdesmit) dienu laikā pēc rēķina saņemšanas no Izpildītāja.
	4. Rēķinus par sniegtajiem pakalpojumiem izsniedz Izpildītāja pārstāvis katru reizi ierodoties pie Pasūtītāja saskaņā ar Līguma noteikto grafiku.
	5. Norēķini tiek veikti EUR bezskaidras naudas pārskaitījuma veidā uz Izpildītāja kredītiestādes norēķinu kontu, kas norādīts Līgumā un Izpildītāja izsniegtajā rēķinā.
	6. Par samaksas dienu tiek uzskatīta diena, kad Pasūtītājs ir veicis naudas pārskaitījumu, ko apliecina attiecīgs maksājuma uzdevums.
	7. Līguma izpildes laikā mainoties PVN likmei, Izpildītājs piemēro aktuālo PVN likmi.
4. **PAKALPOJUMU SNIEGŠANAS KĀRTĪBA**
	1. Līgumā noteiktie pakalpojumi tiek sniegti visā Līguma darbības laikā saskaņā ar grafiku.
	2. Netīro veļu, kas paredzēta ķīmiskai tīrīšanai, Pasūtītāja pārstāvis nodod Izpildītāja pārstāvim sašķirotu pa veidiem un iepakotu maisos.
	3. Tīro veļu Izpildītāja pārstāvis piegādā Pasūtītājam nākošajā reizē, kad pēc grafika tas ierodas pie Pasūtītāja pēc netīrās veļas.
	4. Tīrā veļa nosūtāma Pasūtītājam ar autotransportu, ievērojot LR spēkā esošos preču pārvadāšanas noteikumus.
	5. Gadījumā, ja Izpildītāja pārstāvis nevar ierasties pie Pasūtītāja Līgumā norādītajā laikā saskaņā ar grafiku, viņš par to nekavējoties pa tālruni informē Pasūtītāju.
5. **IEPAKOJUMS**
	1. Tīrai veļai pēc ķīmiskās tīrīšanas ir jābūt sašķirotai un iepakotai maisos atbilstoši LR normatīvo aktu prasībām, iepakojumam jānodrošina tās kvalitāti transportējot un pēc tam glabājot Pasūtītāja noliktavā.
6. **PIEŅEMŠANA**
	1. Piegādāto tīro veļu pa veidiem, daudzuma un kvalitātes pieņem Pasūtītāja pilnvarotā persona.
	2. Gadījumā, ja piegādātā veļa skaita ziņā neatbilst nodotajai vai ir bojāta, nekvalitatīva vai citādi normatīvajos aktos noteiktajām prasībām neatbilstoša, Pasūtītājam ir tiesības to nepieņemt un vienpusējā kārtībā sastādīt aktu par konstatēto neatbilstību.
	3. Pretenzijas par saņemtās veļas daudzumu, kvalitāti un citiem trūkumiem, Pasūtītājs var izteikt Izpildītājam 5 (piecu) darba dienu laikā no tās pieņemšanas dienas.
	4. Par piegādes dienu tiek uzskatīta diena, kad Pasūtītāja pilnvarotā persona pašrocīgi ir parakstījusi pavadzīmi.
7. **PUŠU ATBILDĪBA**
	1. Līgumā noteikto saistību neizpildīšanas gadījumos vainīgā puse atlīdzina otrai pusei zaudējumus, bet Līgumā speciāli noteiktos gadījumos maksā arī līgumsodu, kura summa netiek ieskaitīta zaudējumu segšanai. Ar zaudējumiem šajā Līgumā Puses saprot izdevumus, mantas zudumus vai bojājumus, arī neiegūto labumu.
	2. Par Līgumā noteiktā maksājuma termiņa nokavējumu, Pasūtītājs maksā Izpildītājam līgumsodu 0,1% apmērā no apmaksājamās summas par katru nokavēto dienu.
	3. Par piegādes nokavējumu Līgumā noteiktajā termiņā, Izpildītājs maksā Pasūtītājam līgumsodu 0,1% apmērā no pakalpojumu kopējās summas par katru nokavēto dienu.
	4. Līgumsoda samaksa neatbrīvo no saistību izpildes.
8. **NEPĀRVARAMA VARA**
	1. Puses ir atbrīvotas no atbildības par daļēju vai pilnīgu saistību neizpildi, kas radusies nepārvaramas varas rezultātā. Šādos gadījumos Pušu attiecības risināmas saskaņā ar LR normatīvajiem aktiem.
9. **LĪGUMA SPĒKĀ STĀŠANĀS, GROZĪŠANA, IZBEIGŠANA, STRĪDU IZSKATĪŠANA**
	1. Līgums stājas spēkā 2018.gada 11.aprīlī un ir spēkā līdz 2019.gada 10.aprīlim.
	2. Līgumu var grozīt vai izbeigt, Pusēm vienojoties. Visi Līguma grozījumi noformējami rakstveidā un pēc to parakstīšanas tie kļūst par Līguma neatņemamu sastāvdaļu.
	3. Pasūtītājs ir tiesīgs vienpusēji atkāpties no Līguma, ja Izpildītājs Līguma darbības laikā ir atkārtoti piegādājis kvalitātes noteikumiem neatbilstošu (netīru, bojātu u.t.t.) veļu, par ko saskaņā ar Līguma 6.2. punktā noteikto ir sastādīts akts.
	4. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek risināti LR normatīvajos aktos noteiktajā kārtībā.
10. **CITI NOTEIKUMI**
	1. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to apliecināt.
	2. Katrai pusei ir nekavējoties, bet ne vēlāk kā 3 (trīs) darba dienu laikā, jāziņo otrai pusei par savas juridiskās adreses vai norēķinu rekvizītu maiņu.
	3. Par līgumu atbildīgā persona no Pasūtītāja puses ir Klientu apkalpošanas departamenta vadītāja Ulrika Eistreiķe, tālrunis 67766126; 26391015, e-pasts: ulrika.eistreike@nrc.lv
	4. Par līgumu atbildīgā persona no Izpildītāja puses ir \_\_\_, tālrunis \_\_\_ e-pasts: \_\_\_
	5. Gadījumos, kas nav paredzēti Līgumā, Puses rīkojas saskaņā ar LR normatīvajiem aktiem.
	6. Līgums ir izstrādāts un noformēts latviešu valodā uz 3 (trīs) lapām ar vienu pielikumu uz 1 (vienas) lapas, divos eksemplāros ar vienādu juridisko spēku – pa vienam katrai pusei.
11. **PUŠU JURIDISKĀS ADRESES UN REKVIZĪTI**

|  |  |
| --- | --- |
| **Pasūtītājs** | **Izpildītājs** |
| VSIA „Nacionālais rehabilitācijas centrs ”Vaivari””Reģistrācijas Nr.40003273900Asaru prospekts 61, Jūrmala, LV-2008AS SEB BANKABankas kods: UNLALV2XKonts LV13 UNLA 0010 0003 6010 1tālrunis 67766124fakss 67766314e-pasts: info@nrc.lv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētāja A.Nullez.v. | SIA „IRVE”Reģistrācijas Nr. 40003199256Satekles iela 5/7, Rīga, LV-1050AS CITADELE BANKABankas kods: PARXLV22Konts LV79 PARX 0000 0440 6101 5tālrunis: 67281251e-pasts: irve@irve.lv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētājs J.Bumbulisz.v. |

1.pielikums

**Ķīmiskās tīrīšanas pakalpojumi**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Nosaukums** | **Mērvienība** (vienība) | **Cena bez PVN par vienu vienību, EUR** | **Plānotais apjoms** | **Summa bez PVN par plānoto apjomu, EUR** |
| 1. | Pledu ķīmiskā tīrīšana | gab. | 2,14 | 100 | 214 |
| 2. | Spilvenu ķīmiskā tīrīšana | gab. | 2,86 | 200 | 572,00 |
| 3. | Biezo (nakts) aizkaru ķīmiskā tīrīšana | m2 | 0,57 | 50 | 28,50 |
| 4. | Plāno (dienas) aizkaru ķīmiskā tīrīšana | m2 | 0,41 | 50 | 20,50 |
| 5. | Paklāju ķīmiskā tīrīšana | m2 | 2,17 | 120 | 260,40 |
| **LĪGUMCENA BEZ PVN:** | **1094,95** |

|  |  |
| --- | --- |
| **Pasūtītājs** | **Izpildītājs** |
| VSIA „Nacionālais rehabilitācijas centrs ”Vaivari””Reģistrācijas Nr.40003273900Asaru prospekts 61, Jūrmala, LV-2008AS SEB BANKABankas kods: UNLALV2XKonts LV13 UNLA 0010 0003 6010 1tālrunis 66951122fakss 67766314e-pasts: info@nrc.lv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētāja A.Nullez.v. | SIA „IRVE”Reģistrācijas Nr. 40003199256Satekles iela 5/7, Rīga, LV-1050AS CITADELE BANKABankas kods: PARXLV22Konts LV79PARX0000044061015tālrunis: 67281251e-pasts: irve@irve.lv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētājs J.Bumbulisz.v. |